Barratt Due musikkinstitutt

Barratt Due musikkinstitutt ble grunnlagt i 1927 av pianisten Mary Barratt Due og fiolinisten Henrik Adam Due. Den er en privat stiftelse med statsstøtte til deler av driften. Instituttet ligger i Lyder Sagens gate (Oslo) 2 på Fagerborg og tilbyr undervisning i musikk fra spedbarnsalder til høyskolenivå.
Under mottoet «fra musikkbarnehage til konsertpodium» gir Barratt Due elevene muligheter helt frem til høyskolestudier og inn på den profesjonelle arena. Stephan Barratt-Due er skolens rektor og kunstneriske leder, og er også kunstnerisk leder for Barratt Dues ensemble-in-residence Oslo Camerata. 


== Historie ==
«Barratt Due's Musikkinstitutt» ble stiftet 18. september 1927 i Vallegata 18 på St. Hanshaugen, der fiolinisten Henrik Due og pianisten Mary Barratt Due bodde. Undervisningen foregikk i deres leilighet. 26. oktober 1931 flyttet familien Barratt-Due til Lyder Sagens gate (Oslo) 2 og i januar 1932 startet musikkbarnehagen opp ved instituttet og det er nå Norges eldste musikkbarnehage i drift. I midten av 1930-årene ble mottoet for instituttet «fra musikalsk barnehage til konsertpodium», og siden 1930-årene har instituttet hatt en årlig julekonsert.
Under andre verdenskrig var instituttet et møtested for kulturinteresserte og såkalt Entartete Musikk, degenerert musikk, som ble forbudt oppført under krigen, ble oppført bak blendingsgardiner.
Stephan Barratt-Due jr tok over som rektor og kunstnerisk leder for instituttet i 1985. I 1985 ble også Barratt Dues Juniororkester og Barratt Dues Symfoniorkester etablert. I 1986 ble instituttet gjort om til en stiftelse.


== Avdelinger ==
Høyskolen Barratt Due: Ved Høyskolen tilbyr vi bachelor- og mastergrad i utøvende klassisk musikk. I tillegg består studietilbudet av to videreutdanninger: Praktisk-pedagogisk utdanning - Instrumental- og vokallærerutdanning, samt Musikkpedagog 0–8 år.
Unge Talenter Barratt Due er et undervisningsprogram for spesielt interesserte og talentfulle barn og unge i alderen 10–19 år. Programmet omfatter instrumentalundervisning, ensembleaktiviteter og musikkteori.
Musikk på Majorstuen er et tilbud for barn i skolealder i Oslo, og er et samarbeid mellom Majorstuen skole og Barratt Due musikkinstitutt. Musikk på Majorstuen tilbyr grunnskoleopplæring med særlig tilrettelagt opplæring for talenter innen klassisk musikk fra 5.–10. trinn.
Musikkskolen Barratt Due tilbyr individuell undervisning for nybegynnere mellom 6 og 9 år på strykeinstrumenter, klaver, obo og fagott.
Musikkbarnehagen Barratt Due tilbyr musikalsk lek og samspill for barn fra 0 til 5 år. Musikkgruppene er inndelt etter alder, og det tas utgangspunkt i barnas personlige forutsetninger. Lærestoffet tilpasses etter barnas utviklingsnivå og læringen skjer gjennom aktiviteter av forskjellig slag.


== Orkestre og faste ensembler ved instituttet ==
Kammerfilharmonien Barratt Due: En liten filharmoni bestående av studenter ved Høyskolen Barratt Due.
Barratt Dues Unge Symfoniorkester: Et fullt orkester bestående utelukkende av elever fra Unge Talenter, og alle musikerne er under 19 år.
Juniororkesteret Barratt Due: Strykeorkester bestående av elever mellom 13 og 19 år fra hele Norge, ledet av Soon-Mi Chung.
Juniorensemblet Barratt Due: Strykeorkester bestående av elever fra 12–16 år.
Kammerensemblet Barratt Due: Strykerorkester for elever mellom 10–14 år.
Barneorkesteret Barratt Due: Strykeorkester bestående av barn mellom 7–12 år, med Aspirantgruppen i alderen 6–9 år.


== Notable elever og lærere ==


=== Tidligere og nåværende elever (utvalg) ===
Eva Knardahl
Terje Venaas
Frode Barth
Henning Kraggerud
Marte Krogh
Gro Bente Kjellevold
Steffen Horn
Christian Ihle Hadland
Catharina Chen
Vilde Frang
Eldbjørg Hemsing
Ragnhild Hemsing
Alexander Rybak
Didrik Solli-Tangen
Annar Follesø
Guro Kleven Hagen
Eivind Holtsmark Ringstad


=== Tidligere og nåværende lærere (utvalg) ===
Ørnulf Gulbransen
Tom Ottar Andreassen
Alf Richard Kraggerud
Geir Inge Lotsberg
Jiri Hlinka
Anne Nyborg
Stephan Barratt-Due
Soon-Mi Chung
Torgun Birkeland
Ole Eirik Ree
Sverre Riise
Marina Pliassova


== Referanser ==


== Eksterne lenker ==
Barratt Due musikkinstitutts hjemmeside